CELEX: C2004/273/56
Language: et
Date: 2004-11-06 00:00:00
Title: Kohtuasi T-261/04: Alain Crespinet' 21. juuni 2004 hagi Euroopa Ühenduste Komisjoni vastu

6.11.2004   
            
            
               ET
            
            
               Euroopa Liidu Teataja
            
            
               C 273/28
            
         Alain Crespinet' 21. juuni 2004 hagi Euroopa Ühenduste Komisjoni vastu
   (Kohtuasi T-261/04)
   (2004/C 273/56)
   Kohtumenetluse keel: prantsuse
   Alain Crespinet, elukoht Rosières (Belgia), esitas 21. juunil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on advokaadid Sébastien Orlandi, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada otsus talle omistatud eesõiguspunktide esitamise kohta ametikõrgenduse otsustamiseks aastal 2003 ning samuti otsus, millega hageja jäeti sel teenistusaastal palgaastmele A5 edutatavate ametnike nimekirjast välja;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Käesolevas kohtuasjas vaidlustab hageja ametisse nimetava asutuse otsuse, millega 2003 aastal keelduti teda edutamast palgaastmele A5, mille põhjuseks oli olukord, kus hagejale oli määratud ametikõrgenduse saamiseks vajaliku punktiläve ületamiseks ebapiisavalt eesõiguspunkte.
   Oma väidete toetuseks kinnitab hageja, et on rikutud:
   
               —
            
            
               Euroopa Kohtu põhikirja artikleid 5, 7 ja 26,
            
         
               —
            
            
               põhikirja artikleid 43 ja 45 ning nende täitmise üldsätteid,
            
         
               —
            
            
               palgaastme ja teenistuskoha vastavuse põhimõtet,
            
         
               —
            
            
               teenistuskäigu kulgemise põhimõtet,
            
         
               —
            
            
               võrdse kohtlemise ja diskrimineerimisest hoidumise põhimõtet.
            
         Hageja väidab eelkõige, et ühe punkti omistamine palgaastmesisese tööaasta eest, nagu näeb ette põhikirja artikli 45 täitmise üldsätete artikli 12 lõige 3, tähendab seda, et ametikõrgendusele kandideerivate ametnike staaž palgaastel suureneb ilma, et võetaks arvesse nende tegelikke omadusi, mida nad on nende aastate jooksul tõestanud ning mille kohta on koostatud hindamisaruanded.